[bookmark: _GoBack]Udhëzimet per Promovimin e Krijimit, Certifikimit dhe Auditimit të Programeve të Brendshme të Pajtueshmërisë 

Neni 1
Qëllimi 

Këto udhëzime krijojnë procedura standarde të operimit dhe ofrojnë udhëzime për promovimin e krijimit të, certifikimit, dhe të auditimit të programeve të brendshme të pajtueshmërisë (në tekstin e mëtejmë PBP).

Neni 2
Fushëveprimi

Këto udhëzime vlejnë për promovimin e krijimit të, certifikimit, dhe auditimit të PBP-ve të kryera nga përfaqësuesit e autorizuar të Ministrisë së Tregtisë dhe të Industrisë (në tekstin e mëtejmë "Ministria") Departamenti për Kontrollin e Tregtisë në Mallra Strategjik (në tekstin e mëtejmë "Departamenti" ) dhe / ose anëtarëve përkatës të Komisionit për Tregtinë e Mallrave Strategjike (në tekstin e mëtejmë "Komisioni"). 

Neni 3
Përkufizimet 

1. Termet e përdorura në këto udhëzime kanë kuptimet e mëposhtme:

1.1. Auditimi - ekzaminimi sistematik dhe i pavarur i të dhënave dhe i procedurave të ndërlidhura me tregtinë strategjike për të siguruar pajtueshmërinë e një tregtari me kërkesat e Ligjit për Tregtinë e Mallrave Strategjike, akteve nënligjore dhe udhëzimet përkatëse, dhe nëse raportimi i tij për Ministrinë ka qenë i vërtetë dhe i drejtë. 

1.2. Certifikimi – konfirmimi i arritur nëpërmjet një kontrolli të kryer nga përfaqësuesit e autorizuar të Ministrisë që një PBP është krijuar dhe e drejtuar nga organizata e certifikuar në përputhje me legjislacionin dhe udhëzimet përkatëse.

Neni 4
Promovimi i Krijimit të Programeve të Brendshme të Pajtueshmërisë

1. Në përputhje me nenin 24 të Ligjit për tregtinë e mallrave strategjike, Ministria, veprimet e të cilëve do të ekzekutohen nga Departamenti, do të jetë përgjegjëse për ngritjen e vetëdijes së të gjithë aktorëve për të mundësuar në mënyrë më efikase përputhjen e tyre me dispozitat e ligjit dhe të akteve të saja nënligjore. Kjo do të përfshijë ngritjen e vetëdijes së PBP-së dhe promovimin e krijimit të tyre nga subjektet e angazhuara në aktivitetet që i nënshtrohen ose potencialisht janë subjekt i Ligjit për tregtinë e mallrave strategjike dhe të akteve nënligjore.

2. Departamenti duhet të promovojë dhe të rekomandojë krijimin e PBP-së nga subjektet e mëposhtme, mes tjerash:

2.1. Subjektet prodhuese dhe / ose që kanë të bëjnë në (duke përfshirë eksportin, importin, lehtësimin e tregtisë, ndërmjetësimin dhe kryerjen e shërbimeve të tjera të lidhura) municionet, lidhur me mallra ushtarake dhe të teknologjive, dhe / ose të mallrave dhe teknologjive me përdorim të dyfishtë;

2.2. Kompanitë që kryejnë tregti të rregullt me subjektet që operojnë në vendet që janë në bazë të sanksioneve të Këshillit të Sigurimit të Kombeve të Bashkuara apo të embargove ose janë subjekt i kufizimeve të tjera që kanë të bëjnë me tregtinë në mallra strategjik;

2.3. Kompanitë e angazhuara në ri-eksportimin apo ri-transferimin e artikujve që janë subjekt i kontrolleve ekstra-territoriale të ruajtura nga vendi i origjinës; dhe

2.4. Subjektet që kryejnë kërkime mbi artikujt e kontrolluara, duke përfshirë universitetet, laboratoret shkencore dhe kërkimet tregtare dhe programet zhvillimore.

3. Departamenti do të rekomandojë që kompanitë dhe subjektet tjera relevante të krijojnë një PBP që është e përshtatur me kërkesat e tyre unike organizative, të biznesit dhe të aktiviteteve tregtare dhe të rrethanave dhe kërkesat ligjore dhe rregullative në fuqi.

4. Departamenti do t’i inkurajojë subjektet të marrin në konsideratë faktorët e mëposhtëm, ndër të tjera, kur të përcaktohet se si të zhvillojnë dhe të zbatojnë një PBP:

4.1. Lloji i kompanisë/subjektit dhe natyrën e veprimtarisë së tij;

4.2. Vëllimi i tregtisë që përfshin transferimin e mundshëm të mallrave të kontrolluara, informacionin, teknologjinë, dhe softuerin dhe ofrimin e shërbimeve;

4.3. Përdorimi i fundit dhe ndjeshmëria e artikujve; 

4.4. Madhësia, struktura organizative dhe burimet;

4.5. Përfituesit, përdoruesve të fundit, dhe përfituesve të tjerë;

4.6. Prodhimi dhe shpërndarja e rrjeteve, duke përfshirë përdorimin e ndërmjetësve dhe rrugëve të transportit të mallrave;

4.7. Pozita gjeografike e kompanisë / subjektit, klientëve dhe të partnerëve tjerë të biznesit;

4.8. Marrëdhënia me partnerët e biznesit; dhe

4.9. Kompleksiteti i proceseve të brendshme të eksportit.

5. Departamenti do të të rekomandoj që entitetet të kryejnë veprimet e mëposhtme, kur zhvillojnë dhe e zbatojnë një PBP:

5.1. Mbledhja e njohurive: përpilimi i të gjitha ligjeve dhe të rregulloreve përkatëse, dhe të përcaktojnë detyrimet ligjore dhe kërkesat tjera me të cilat njësia ekonomike duhet të përputhet;

5.1.1. Izolimin e rreziqeve dhe cenueshmëritë e pajtueshmërisë së subjektit (biznesit, aktivitetet, vendit, mallrave, profilizimet e përdorimit të fundit);

5.1.2. Përcaktimin e shkallës në të cilën kompania merret me artikujt e kontrolluara;

5.1.3. Vlerësimin e shkallës së ekspertizës teknike në-shtëpi;

5.1.4. Vlerësimin e burimeve aktuale, dhe llogaritjen e kohës që duhet për të krijuar dhe për të mirëmbajtur PBP;

5.1.5. Vlerësimin e kostos së përgjithshme për të vendosur dhe për të mirëmbajtur PBP;

5.2. Rishikimin e praktikave dhe procedurave aktuale, duke përfshirë të gjitha procedurat e shkruara standarde të operatimit (PSO);

5.2.1. Rishikimin e produkteve të subjektit, teknologjisë dhe shërbimeve, duke përfshirë klasifikimin e mallrave dhe përcaktimit se cilat mallrat, teknologji dhe shërbime janë subjekt i kërkesave të licencimit të tregtisë strategjike;

5.2.2. Identifikimin e kontrollit të brendshëm dhe të jashtëm të tregtisë strategjike dhe  të burimeve të PBP-së që mund të ndihmojnë me zhvillimin dhe mirëmbajtjen e PBP-së, duke përfshirë specialistë teknik, konsulentë të jashtëm, këshilltar ligjor, firma audituese, organizatave joqeveritare dhe akademike;

5.2.3. Përcaktimin e fushëveprimit të PBP-së së kompanisë dhe përcaktimin e elementeve specifike të PBP-së;

5.3. Zhvillimin e një manuali të PBP-së (ose dokument ekuivalent) që identifikon dhe mirëmban proceset e brendshme hap-pas-hapi dhe të PSO-ve me shkrim për zbatimin e PBP-së;

5.3.1. PBP e krijuar sipas nevojës me fushën e aktiviteteve të subjektit dhe të rrethanave specifike të biznesit;

5.4. Publikimin dhe shpalljen e miratimit dhe të zbatimit të PBP-së në gjithë kompaninë apo subjektin;

5.4.1. Inicimin e përpjekjeve të trajnimit dhe ngritjes së ndërgjegjësimit për të gjithë personelin përkatës; 

5.4.2. Shpërndarjen e udhëzimeve për zbatim dhe të manualit të PBP-së (ose dokument ekuivalent) për të gjithë personelin përkatës;
5.4.3. Identifikimin e zyrtarëve të fuqizuar për pajtueshmërinë e kontrollit të tregtisë strategjike dhe komunikimin në strukturën organizative të PBP-së, duke përfshirë zinxhirin komandues, për të gjithë personelin;

5.4.4. Alokimin e burimeve të nevojshme financiare dhe vënien në vend të mbështetjes operacionale për të mundësuar zbatimin efektiv të PBP-së;

5.4.5. Krijimin e pritjeve për punonjësit e ngarkuar me funksione të pajtueshmërisë;

5.5. Vlerësimin dhe mirëmbajtjen e PBP-së në mënyrë të vazhdueshme; kryerjen e auditimeve të rregullta të PBP-së dhe shqyrtimin e PBP-së për efektivitet;

5.5.1. Monitorimin e ndryshimeve në kërkesat kombëtare të kontrollit të tregtisë strategjike dhe përditësimin e PBP-së në llogaritje për ndryshimet legjislative, listave të reja të kontrollit, dhe ndryshimeve tjera në sistemin kombëtar të kontrollit të tregtisë strategjike;

5.5.2. Rishikimin e rregulltë dhe përditësimin e klasifikimeve të produktit për mallra dhe teknologji ekzistuese dhe ato të reja;

5.5.3. Kryerja e trajnimeve të vazhdueshme për kontrollin e tregtisë strategjike për të punësuarit;

5.5.4. Vlerësimin e ndryshimeve në praktikat e biznesit dhe identifikimin e rreziqeve të pajtueshmërisë që dalin (si konsumatorë të rinj, tregjet, produktet dhe tendencat e proliferimit); dhe

5.5.5. Korrigjimin e PBP-së për të llogaritur dhe për adresimin e rreziqeve dhe cenueshmërive të identifikuara të pajtueshmërisë.

6. Departamenti duhet t'i rekomandoj dhe të promovoj elementet thelbësore të një PBP si në vijim:

6.1. Përkushtimin e menaxhmentit për pajtueshmëri:

6.1.1. Qëllimi është për të sqaruar politikën e kompanisë në lidhje me kontrollin e tregtisë strategjike, të përcjellë rëndësinë dhe vlerën e vendosur në procedurat efektive të kontrollit të tregtisë strategjik për pajtueshmëri, dhe të definoj pritjet për pajtueshmëri specifike të menaxhmentit të lartë;

6.1.2. Kjo duhet të jetë një deklaratë me shkrim nga një përfaqësues i lartë, të tilla si të kryeshefit ekzekutiv, se kompania është në përputhje me Ligjin për Tregtinë me Mallra Strategjike, të akteve nënligjore, dhe të gjitha udhëzimeve në fuqi;

6.1.3. Kjo duhet të shpërndahet gjerësisht për të gjithë punonjësit, zyrtarët, konsumatorët, dhe palëve të tjera të jashtme;

6.1.4. Kjo i kërkon kompanisë apo subjektit t'i kushtojnë burime të mjaftueshme për kontrollin e tregtisë strategjike të funksionimit të pajtueshmërisë brenda organizatës, duke përfshirë trajnimin, burimet udhëzuese/të pajtueshmërisë, buxhetet, personeli, mbështetje të nivelit të lartë dhe ekspertizës teknike;

6.2. Struktura organizative dhe ndarja e përgjegjësive:

6.2.1. Qëllimi është që të sigurohet që të gjitha funksionet të lidhura me pajtueshmëri, detyrat dhe përgjegjësitë në kompani apo subjekt janë të përcaktuara qartë, të identifikuara, dhe të caktuara; pozicionet përkatëse dhe kandidatët janë të njohur në të gjithë organizatën; dhe ka të dhënat të brendshme të këtyre detyrave që janë të përditësuara rregullisht dhe të shpërndara për të punësuarit;

6.2.2. Subjekti duhet të krijoj një strukturë të brendshme organizative që është përgjegjës për kontrollin e tregtisë strategjike;

6.2.3. Subjekti duhet të emëroj një drejtor të lartë përfaqësues (ose individ tjetër të statusit korrespondues) si kryeshef të pajtueshmërisë (CCO) përgjegjës për: 

Zhvillimin dhe rishikimin e PBP-së;
Zhvillimin dhe rishikimin e procedurave operacionale;
Miratimin e transaksioneve të biznesit;
Menaxhmentin e përgjithshëm të KTS-së, duke përfshirë drejtimin dhe komunikimin; dhe
Caktimin e personelit në krye të auditimit;

6.2.4. Subjekti duhet të përcaktojë funksionet dhe përgjegjësitë e pajtueshmërisë për punonjësit tjerë dhe të shpërndajë detyrat organizative;

6.3. Proceset dhe procedurat e kontrollit të transaksionit:

6.3.1. Qëllimi është për të përcaktuar klasifikimin e mallrave që do të transferohen dhe nëse transaksioni është subjekt i kërkesave të licencimit, kufizimeve ose ndalesave;

6.3.2. Proceset dhe procedurat e kontrollit të transaksionit përfshijnë:
 
6.3.2.1. Procedurat e klasifikimit / identifikimit - përcaktimin nëse artikujt janë subjekt i kufizimeve duke vlerësuar listën e kontrollit (ve) për të përcaktuar numrin e duhur të klasifikimit të mallit dhe numër të regjistrit të klasifikimit të mallrave për të gjitha produktet;

6.3.2.2. Kontrolli i përdorimit të fundit - vlerësimin e besueshmërisë të përdorimit të fundit dhe identifikimin e "flamuj të kuq;”

6.3.2.3. Kontrolli i destinacionit - përcaktimit nëse destinacioni i artikullit është subjekt i ndonjë kufizimi, përfshirë sanksionet dhe embargot;

6.3.2.4. Kontrolli i palëve në transaksion - përcaktimin nëse ndonjë palë në transaksion (përdorues i fundit, përfituesit tjerë, ndërmjetësuesit) janë subjekt i ndonjë kufizimi;

6.3.2.5. Përcaktimi "Kap-të gjitha" - artikujt jo-të listuara mund të jenë subjekt për kontrollet kapur-të gjitha, nëse tregtari është në dijeni, i informuar, apo ka arsye të besojë se artikujt mund të kontribuojnë në një ASHM apo përdorimit /përdoruesit të fundit ushtarak;

6.4. Kontrolli i dërgesës:

6.4.1. Qëllimi është për të verifikuar se procedurat e klasifikimit / identifikimit dhe kontrolli i transaksionit ka përfunduar para dërgesës dhe për të konfirmuar saktësinë dhe integritetin e deklaratave të transportit të mallrave;

6.4.2. Kompanitë dhe subjektet tjera duhet të konfirmojnë në kohë dërgesën/ transferin se klasifikimi dhe kontrollet e transaksionit janë përfunduar dhe mallrat, teknologjitë, dhe/apo shërbimet dhe sasitë e tyre përputhen me përshkrimet e përcaktuara në udhëzimet, dokumentet doganore dhe miratimet e licencës;

6.5. Auditimi dhe rishikimi i brendshëm:

6.5.1. Qëllimi është për të vlerësuar integritetin e PBP-së përgjatë gjithë kompanisë apo subjektit duke verifikuar se procedurat operacionale të pajtueshmërisë janë duke u zbatuar siç duhet dhe pasqyrojnë politikat e deklaruara të pajtueshmërisë së kompanisë apo subjektit, proceseve dhe të procedurave dhe se procedurat janë në përputhje me Ligjin për Tregtinë e Mallrave Strategjike, akteve nënligjore dhe udhëzimeve në fuqi;

6.5.2. Subjektet duhet të krijojnë një orar të rregullt të auditimit për të konfirmuar se PBP është zbatuar në mënyrë të përshtatshme sipas procedurave operacionale me shkrim dhe është në përputhje me Ligjin për Tregtinë me Mallra Strategjike, të akteve nënligjore, udhëzimeve në fuqi dhe afateve dhe kushteve të licencës;

6.5.3. Auditimet mund të kryhet nga personeli i brendshëm apo i jashtëm;

6.6. Trajnimi dhe edukimi:

6.6.1. Qëllimi është që të ofrojnë trajnime periodike të detyrueshme për të gjithë punonjësit të cilët kanë pajtueshmëri të kontrollit të tregtisë strategjike apo funksione të lidhura me eksportin për të siguruar që ata kanë një njohuri pune të detyrimeve aktuale të kontrollit të tregtisë strategjike dhe të kërkesave specifike të PBP-së;

6.6.2. Arsimimi dhe trajnimi i vazhduar duhet të kryhet për punonjësit në të gjitha nivelet, duke përfshirë menaxhmentin, stafin e ri, personat që punojnë në shitje, njësitë e lidhura tregtare, personat e përfshirë në transferimin e teknologjisë, dhe personelit të pajtueshmërisë;

6.6.3. Subjektet duhet të përdorin metoda formale dhe joformale të trajnimit që janë të plotësuara me burime tjera të trajnimit në vendin e punës (media elektronike, të tilla si internet dhe CD / DVD, doracakë, dhe seminare online);

6.6.4. Personeli duhet të bëhet i vetëdijshëm për Ligjin për Tregtinë me Mallra Strategjike, akteve nënligjore, udhëzimeve në fuqi, listave të kontrollit, dhe të gjitha ndryshimet e tyre sa më shpejt që ato janë bërë publike;

6.7. Mbajtja e regjistrave dhe mirëmbajtja e dokumentacionit:

6.7.1. Qëllimi është për të siguruar që dokumentet të lidhura me tregtinë strategjike (të dhënat administrative dhe të transaksionit) ruhen në mënyrë konsistente dhe mund të vihen në dispozicion të Departamentit dhe zyrtarëve të tjerë të shtetit dhe të palëve të jashtme për inspektimet apo auditimet;

6.7.2. Subjekti duhet të arkivoj dokumentet të lidhura me tregtinë strategjike për së paku njëzet (20) vjet, në përputhje me nenin 22 (1.1) të Ligjit për tregtinë e mallrave strategjike;
 
6.7.3. Subjekti duhet të zhvilloj procedurat për arkivimin e regjistrave të lidhura me  tregtinë strategjike dhe sigurojnë që punonjësit të kuptojnë obligimet e  tyre dhe të cilat, si dhe ku të dhënat duhet të mbahen;

6.7.4. Subjekti duhet të krijoj një sistem arkivimi dhe gjetjes dhe formatit të preferuar për mirëmbajtjen dhe ruajtjen e regjistrave të lidhura me tregtinë strategjike dhe një periudhë të caktuar të ruajtjes së regjistrave;

6.8. Raportimi dhe performanca e veprimeve korrigjuese:

6.8.1. Qëllimi është që të ofroj udhëzime të qarta për të gjithë të punësuarit në lidhje me njoftimin, përshkallëzimin dhe masat korrigjuese të veprimit për të marrë në rast të incidenteve të dyshuara apo të njohura të mospajtueshmërisë;

6.8.2. Subjekti duhet të themeloj procedura për të udhëhequr veprimet e punonjësve, kur një i dyshuar ose incident i njohur ka ndodhur me mospajtueshmëri të kontrollit të tregtisë strategjike;

6.8.3. Subjekti duhet t'i zhvillojnë procedurat për raportimin e shkeljeve dhe hetimeve të dyshimta për organet kompetente të shtetit, duke përfshirë edhe vetë-shpjegim vullnetar;

6.8.4. Në rast të shkeljes, subjekti duhet të identifikojë rreziqet dhe cenueshmërite e pajtueshmërisë dhe zbatimin e veprimeve korrigjuese për të përforcuar PBP; dhe

6.8.5. Subjekti duhet të marrë masa disiplinore ndaj çdo punonjësi përgjegjës për shkelje të konfirmuar të Ligjit për Tregtinë me Mallra Strategjike, të akteve nënligjore, udhëzimeve në fuqi, apo të procedurave të PBP-së.

Neni 5
Kërkesa për certifikim

1. Në përputhje me Nenin 23 (1) të Ligjit për Tregtinë e Mallrave Strategjike, Ministria mund t'i kërkoj aplikuesit për licenca globale dhe përdoruesve të licencave të përgjithshme, mbi një bazë të rast-pas-rasti, për të krijuar një PBP-së të detyrueshëm. Në raste të tilla, PBP është subjekt i certifikimit nga Ministria.

2. Në përputhje me Nenin 23 (2) të Ligjit për Tregtinë e Mallrave Strategjike, aplikuesit për licencë globale dhe përdoruesit e licencave të përgjithshme për të cilat Ministria ka përcaktuar një PBP për të qenë i detyrueshëm duhet të aplikojnë në Ministrinë për certifikimin e PBP-së duke paraqitur një kërkesë me shkrim Departamentit duke kërkuar certifikimin e PBP-së.

Neni 6
Auditimi si një parakusht për certifikim

1. Në përputhje me Nenin 23 (4) të Ligjit për Tregtinë me Mallra Strategjike, Departamentit dhe/ose anëtarët përkatës të Komisionit mund të zgjedhin për të audituar një PBP.

2. Ministria do të përcaktojë nëse do të vërtetoj një PBP pas kryerjes së një auditimi te PBP-së dhe përcaktimin se PBP-së është krijuar dhe vepruar nga aplikanti për certifikim në përputhje me legjislacionin dhe udhëzimet përkatëse.

Neni 7
Planifikimi i aktiviteteve të certifikimit dhe auditimet

1. Departamenti ka përgjegjësinë kryesore për planifikimin dhe kryerjen e aktiviteteve që lidhen me certifikimin dhe auditimin e PBP-së.

2. Zyrtari i zyrës administrative për pranimin e parashtresave është përgjegjës për menaxhimin e Departamentit të mbikëqyrjes dhe programit të vlerësimit të PBP-së. Kjo përfshin detyrat e mëposhtme, ndër të tjera: 

2.1. Pranimin e aplikacioneve nga kompanitë për certifikimin e PBP-së;

2.2. Shqyrtimin e kërkesave për licencat globale dhe të informacionit në lidhje me kompanitë që janë të interesuar në përdorimin e licencave të përgjithshme për të përcaktuar se cilët tregtarë mund të kërkojnë PBP formale dhe në këtë mënyrë duhet të aplikojnë për t'u certifikuar në Ministrinë e tyre;
2.3. Kryerja e shqyrtimeve fillestare të politikave të PBP-së së kompanive, procedurave dhe proceseve, në bashkëpunim me Departamentin me përdorim të dyfishtë dhe Zyrtarët e Licencimit Ushtarak, dhe dhënien e rekomandimeve fillestare për Udhëheqësin e Departamentit në lidhje me përshtatshmërinë e PBP-së së kompanisë për llojin e tregtisë strategjike në të cilën është e angazhuar ose kërkon të angazhohet;

2.4. Duke i ndihmuar Udhëheqësit të Departamentit në koordinimin e certifikimit të PBP-së dhe procesit të auditimit me kompaninë dhe të anëtarëve të tjerë të ekipit të inspektimit të auditimit; dhe

2.5. Duke marrë pjesë në certifikimin apo vizitën e pasuar të auditimit.

3. Zyrtari përkatës për licencim, në bashkëpunim me zyrtarin në zyrën administrative për pranimin e parashtresave, është përgjegjës për të bërë rekomandime për Udhëheqësin e Departamentit për përzgjedhjen e tregtarëve në të cilën Departamenti duhet të fokusohet në kryerjen e auditimeve. 

3.1. Rekomandimet e zyrtarit të licencimit duhet të bazohet në një analizë të rrezikut të historisë së licencës së tregtarit, të dhënat e pajtueshmërisë, dhe vëzhgimet e zyrtarit të licencimit që bën gjatë shqyrtimit të aplikacioneve për licencë, komunikimit me aplikantët e licencës gjatë procesit të licencimit, si dhe të marrin pjesë në aktivitetet e jashtme. 

4. Udhëheqësi i Departamentit është përgjegjës për marrjen e vendimit përfundimtar se cilat kompani t'i targetojnë për auditime, mbikëqyrjen e koordinimit të vizitave me kompanitë, dhe ngritjen e një Ekip Inspektues të Auditimit (në tekstin e mëtejmë EIA).

5. EIA do të përbëhet nga përfaqësues të autorizuar të Ministrisë (Departamentit) dhe/ose anëtarët përkatës të Komisionit, të cilët mund të kenë njohuri sidomos në lidhje me tregtarët në sektorët e industrisë, me të cilat ata angazhohen apo aktivitetet që ata monitorojnë. 

Neni 8
Performanca e aktiviteteve të Certifikimit dhe Auditimet

1. Certifikimi dhe auditimet tjera të një PBP, do të bëhen gjatë vizitave ne terren për hapësirat e tregtarit.

2. Certifikimi dhe auditimet tjera të një PBP, mund të jenë të planifikuara në baza ad hoc, sipas nevojës.

3. Kompanitë e e certifikuara do të auditohen të paktën një herë në çdo tre vjet

4. Departamenti do të përcaktojë qasjen e saj të certifikimit bazuar në strukturën organizative të kompanisë dhe se si kompania e cakton përgjegjësinë për aktivitetin e tregtisë së jashtme dhe të pajtueshmërisë të kontrollit të tregtisë. 

4.1. Departamenti mund të zgjedh për certifikimin e kompanisë si një e tërë ose të certifikoj një njësi të biznesit të kompanisë. 

4.1.1. Kompanitë që kanë njësi të shumta të prodhimit dhe të cilat angazhohen në operacionet të tregtisë së jashtme, pajtueshmërisë së kontrollit të tregtisë, dhe aktivitetet shoqëruese në adresa të shumëfishta duhet të specifikojnë se cila prej këtyre njësive janë ato që do të mbulohen nga certifikata.

5. Certifikimi dhe auditimet tjera të një PBP do të kryhen në bazë të metodologjisë dhe pyetjeve që gjenden në Shtojcën 2 të këtyre udhëzimeve. 

5.1. EIA do të shqyrtoj faktorët e mëposhtëm:

5.1.1. Numri i punonjësve të aplikuesit;

5.1.2. Vëllimi i tregtisë së aplikuesit;

5.1.3. Natyra e transaksioneve të aplikuesit;

5.1.4. Profili i marrësit;

5.1.5. Përdorimi përfundimtar i deklaruar të mallrave strategjike dhe që kanë të bëjnë me shërbimet;

5.1.6. Përvoja e dëshmuar e aplikuesit në trajtimin dhe menaxhimin e tregtisë në mallra strategjike dhe që kanë të bëjnë me shërbimet;

5.1.7. Të dhënat e aplikantit me pajtueshmërinë e kontrollin e tregtisë strategjike;

5.1.8. Çdo vendim relevant gjyqësor;

5.1.9. Licencat e aplikuesit për të prodhuar ose tregtuar me mallra strategjike dhe/ose shërbimeve që kanë të bëjnë; dhe

5.1.10. Stafi me përvojë të menaxhimit brenda subjektit aplikues.

6. EIA do të përgatisë një raport që përmbledhë të gjeturat e veta brenda dhjetë (10) ditëve të punës së kryerjes së auditimit.

7. Nëse një auditim konfirmon se një PBP përmbush kriteret e identifikuara në nenin 23 (2) të Ligjit për Tregtinë me Mallra Strategjike dhe kërkesat e këtyre dhe udhëzimet tjera përkatëse, zyrtari i Departamentit për Parashtresa do të përgatisë një vendim për të certifikuar kompaninë dhe ta paraqesë atë për Udhëheqësin për miratim të Departamentit.

8. Nëse auditimi konstaton se një PBP nuk plotëson kriteret e identifikuara në nenin 23 (2) të Ligjit për Tregtinë me Mallra Strategjike apo udhëzimet përkatëse, Ministria do të marrë masat e duhura bazuar në miratimin e Komisionit. Këto masa mund të përfshijnë pezullimin ose revokimin e licencës globale apo të përdorimit të licencave të përgjithshme.

9. Udhëheqësi i Departamentit do të lëshojë një certifikatë brenda pesë (5) ditëve të punës pas miratimit në një formë të certifikatës, i cili gjendet në aneksin 1 të këtyre udhëzimeve. 

9.1. Certifikata e duhet të kërkojë nga kompania e certifikuar të njoftojë Ministrinë për të gjithë faktorët dhe ngjarjet që dalin pasi certifikata u është dhënë e që mund të ndikoj në vlefshmërinë ose përmbajtjen e certifikatës. Në mënyrë të veçantë, kompania e certifikuar duhet të njoftojë Ministrinë si mëposhtë: 

9.1.1. Çdo ndryshim i madh në veprimtarinë e tij industriale ne mallrat strategjike;

9.1.2. Çdo ndryshim në adresën ku regjistrat që kanë të bëjnë mallrat e pranuara strategjike janë të arritshme për Ministrinë. 

10. Zyrtari në zyrën administrative për pranimin e parashtresave do ta regjistrojë datën dhe kohën e miratimit të certifikatës dhe përmbajtjen e certifikatës së lëshuar në bazën e të dhënave të Departamentit, regjistrimin e certifikatës me numrin e referencës, dhe ta publikojë emrin e kompanisë në faqen e internetit të Ministrisë, në pajtim me Neni 23 (6) të Ligjit për Tregtinë me Mallra Strategjike.

11. Nëse Ministria refuzon të vërtetojë një PBP, udhëheqësi i Departamentit duhet ta informojë aplikuesin me shkrim brenda pesë (5) ditëve të punës nga marrja e vendimit negativ.

12. Zyrtari në zyrën administrative për pranimin e parashtresave do të regjistrojnë datën dhe kohën e mohimit të certifikimit në bazën e të dhënave të Departamentit dhe të regjistrojë mohimin me numër reference të aplikimit.

Neni 9
Vendimi për përshkrimin e masave korrigjuese

1. Në rastet në të cilat një kompani e certifikuar nuk është në përputhje me një ose më shumë nga kriteret e përcaktuara në nenin 23 (2) të Ligjit për Tregtinë e Mallrave Strategjike, udhëzimeve përkatëse, apo kushteve të bashkëngjitura në certifikatë, dhe në të cilën Departamenti konsideron papajtueshmëri që janë të një rëndësie të vogël, Departamenti duhet, brenda një periudhe kohore jo më shumë se tridhjetë (30) ditë nga dita në të cilën Departamenti së pari është vënë në dijeni për mos përputhje, të marrë një vendim në lidhje veprimin e duhur korrigjues që kompania e certifikuar duhet të marrë. 

1.1. Zyrtari i zyrës administrative për parashtresa, në koordinim me zyrtarin përkatës të licencimit, do të rekomandojnë masat e duhura korrigjuese ndaj Udhëheqësit të Departamentit bazuar në shqyrtimin dhe analizën e EIA të raporteve për gjetjet.

1.2. Udhëheqësi i Departamentit është përgjegjës për marrjen e vendimeve për masat e duhura korrigjuese që kompania e certifikuar duhet të marrë, mbështetur në rekomandimin e dhënë nga zyrtari i zyrës për parashtresa.

2. Departamenti duhet ta njoftojë kompaninë e certifikuar menjëherë për vendimin e tij me shkrim.

3. Vendimi duhet të kërkojë nga kompania e certifikuar për të kryer veprimin e përshkruar korrigjues brenda afatit të përcaktuar në njoftimin me shkrim. 

4. Me skadimin e asaj periudhe kohore, Departamenti duhet të verifikojë se kompania e certifikuar ka zbatuar veprimet korrigjuese. 

4.1. Verifikimi mund të përfshijë një vizitë në terren nga zyrtari i zyrës për parashtresa, zyrtarit përkatës të licencimit, dhe të anëtarëve tjerë të Departamentit dhe të Komisionit në mjediset e kompanisë dhe një takim me ekzekutivin e lartë përgjegjës për pajtueshmëri të kontrollit të tregtisë strategjike. 

5. Brenda një periudhe kohore që nuk tejkalon nëntëdhjetë (90) ditë të përfundimit të verifikimit, Departamenti duhet të marrë një vendim në lidhje me vlerësimin e veprimeve të marra korrigjuese.

5.1. Zyrtari në zyrën administrative për parashtresa, në koordinim me zyrtarin përkatës të licencimit, do të përgatisë një vlerësim të përshtatshmërisë së veprimeve të marra korrigjuese dhe ta paraqesë atë tek Udhëheqësi i Departamentit me shkrim.

5.2. Shefi i Departamentit është përgjegjës për miratimin e vlerësimit të veprimeve të marra korrigjuese.

6. Departamenti duhet të njoftojë kompaninë e certifikuar menjëherë me shkrim për vlerësimin e përshtatshmërisë së veprimeve të marra korrigjuese. 

Neni 10
Pezullimi dhe revokimi i një Certifikate të PBP-së

1. Departamenti mund të vendosë që kjo do të jetë nevojshme që të pezullojë ose të revokojë certifikatën e PBP-së të një kompanie të certifikuara në ndonjë nga rastet e mëposhtme: 

1.1. Kompania e certifikuar ka dështuar të marrë veprime korrigjuese brenda afatit të përcaktuar në njoftimin me shkrim nga Departamenti që kërkon nga kompania e certifikuar për të marrë veprime korrigjuese;

1.2. Kompania e certifikuar nuk është në përputhje me një ose më shumë nga kriteret e përcaktuara në nenin 23 (2) të Ligjit për Tregtinë e Mallrave Strategjike, udhëzimet e ndërlidhura, apo kushtet e bashkëngjitura në certifikatë, dhe Departamenti konsideron mospërputhshmërinë për  për të qenë të një rëndësie të serioze. 

2. Nëse Departamenti përcakton se kjo do të jetë e nevojshme që ta pezullojë ose revokojë certifikatën e PBP-së së një kompanie të certifikuara, atëherë ai do të paraqesë faktet e lëndës për Komisionin dhe të kërkojë miratimin e Komisionit që të pezulloj ose të revokojë certifikatën e PBP-së.

2.1. Komisioni do të përcaktojë me konsensus nëse do të miratojë pezullimin ose revokimin e certifikatës së PBP-së.

3. Departamenti duhet të njoftojë kompaninë e certifikuar menjëherë me shkrim të vendimit për ta suspenduar ose revokuar certifikatën e PBP-së.

3.1. Departamenti duhet, në momentin e njoftimin me shkrim të pezullimit të certifikatës apo në korrespondencën e mëvonshme të shkruar, të vendosë një afat kohor brenda të cilit përputhshmëria e tillë duhet të demonstrohet nga kompania e certifikuar.

4. Departamenti duhet të mbaj pezullimin derisa kompania e certifikuar mund të demonstrojë pajtueshmëri me kriteret e përcaktuara në nenin 23 (2) të Ligjit për Tregtinë e Mallrave Strategjike, udhëzimet e ndërlidhura dhe kushtet e bashkangjitura në certifikatë. 

Article 11
Ngritja e pezullimit të një certifikate të PBP-së

1. Pas skadimit të afatit të caktuar në vendimin për pezullim, Departamenti duhet të verifikojë nëse kompani e certifikuar është në pajtueshmëri me kriteret e përcaktuara në nenin 23 (2) të Ligjit për Tregtinë e Mallrave Strategjike, udhëzimet e ndërlidhura dhe me kushtet e bashkangjitura në certifikatë. 

1.1. Verifikimi mund të përfshijë një vizitë në terren, një takim me ekzekutivin e lartë të përmendur në nenin 23 (2.2) të Ligjit për Tregtinë e Mallrave Strategjike apo një zyrtar të lartë të emëruar nga ai ekzekutiv i lartë, dhe/ose vlerësimin e dokumentacionit të shkruar të dhënë nga ai ekzekutiv i lartë. 

2. Brenda një periudhë kohe jo më shumë se tridhjetë (30) ditë pas përfundimit të verifikimit, Departamenti duhet të bëjë përcaktimin e mëposhtëm:

2.1. Pezullimi i certifikatës duhet të ngritet dhe data në të cilën kjo do të bëhet e efektshme;

2.2. Pezullimi do të mbahet deri në një datë të caktuar, pas së cilës Departamenti do të kryejë një verifikim; apo

2.3. Certifikata e PBP-së do të revokohet.

3. Zyrtari i zyrës për Parashtresve, në koordinim me zyrtarin përkatës të licencimit, do të bëjë një rekomandim për udhëheqësin e departamentit në lidhje me vendimin.

4. Përgjegjësi i departamentit është përgjegjës për marrjen e vendimit përfundimtar.

5. Departamenti duhet të njoftojë kompaninë e certifikuar menjëherë me shkrim për vendimin e saj.

